turjo4nis/wikipedia-bn-dump-20250701 huggingface dataset:
১৯৯০ বানতলা ধর্ষণ মামলা

১৯৯০ সালের ৩০ মে গোসাবা রাঙাবেড়িয়া থেকে ফেরার পথে বানতলা রোডে একদল দুষ্কৃতির হাতে পশ্চিমবঙ্গ সরকারের দুই মহিলা স্বাস্থ্য আধিকারিক ও একজন ইউনিসেফের আধিকারিক ধর্ষিতা হন। দুষ্কৃতিদের বাধা দিতে গিয়ে একজন আধিকারিক ও তাদের গাড়ির চালক নিহত হন।

ঘটনা 
১৯৯০ সালের ৩০ মে গোসাবায় একটি টীকাকরণ কর্মসূচি সেরে তিন জন স্বাস্থ্য আধিকারিকের একটি দল কলকাতায় ফিরছিলেন। এই দলে ছিলেন পশ্চিমবঙ্গ সরকারের স্বাস্থ্য মন্ত্রকের অতিরিক্ত জেলা গণমাধ্যম বিভাগের উপ-আধিকারিক অনিতা দেওয়ান, স্বাস্থ্য মন্ত্রকের উচ্চপদস্থ আধিকারিক উমা ঘোষ এবং ইউনিসেফের বিশ্ব স্বাস্থ্য সংস্থার নতুন দিল্লি কার্যালয়ের প্রতিনিধি রেণু ঘোষ। সন্ধ্যা সাড়ে ছটা নাগাদ যখন তারা ইস্টার্ন মেট্রোপলিটান বাইপাসের কাছে বানতলায় পৌঁছান তখন ৪-৫ জন যুবক স্থানীয় ক্লাবের কাছে তাদের গাড়ি থামাতে বাধ্য করে। গাড়ির চালক অবনী নাইয়া তাদের পাশ কাটিয়ে গাড়ি নিয়ে পালাতে গেলে নিয়ন্ত্রণ হারিয়ে গাড়িটি উলটে যায়। এই সময় আরও ১০-১২ জনের একটি দল সেখানে উপস্থিত হয়। তারা গাড়ির একজন আধিকারিককে টেনে বার করে। আগের দলটি অন্য দুই আধিকারিককে বার করে। গাড়ির চালক তাদের বাধা দিতে যান, কিন্তু ব্যর্থ হন। দলটি গাড়ির চালককে হত্যা করার চেষ্টা করে এবং গাড়িটিতে আগুন লাগিয়ে দেয়। আধিকারিকদের কাছের একটি ধানক্ষেতে নিয়ে গিয়ে গণধর্ষণ করা হয়। একজন আধিকারিক তাদের বাধা দিতে যান। ধর্ষকরা তাকে হত্যা করে।

রাত সাড়ে এগারোটা নাগাদ পুলিশ গিয়ে আধিকারিকদের নগ্ন দেহ উদ্ধার করে। তাদের ক্যালকাটা ন্যাশানাল মেডিক্যাল কলেজের আপদকালীন বিভাগে ভর্তি করা হয়ে। প্রথম দিকে তাদের মৃত মনে করা হয়ে হয়েছিল। কিন্তু দুজন বেঁচে ছিলেন। তাদের চিকিৎসা শুরু হয়। একজন মহিলা ডাক্তার জনৈক আধিকারিকের যোনিতে একটি ধাতব টর্চ দেখে অজ্ঞান হয়ে যান।

আহত ড্রাইভার অবনী নাইয়াকে এসএসকেএম হাসপাতালে ভর্তি করা হয়। তার দেহে ভারী অস্থের ৪৩টি আঘাতের চিহ্ন পাওয়া যায়।  আক্রমণকারীরা তার পুরুষাঙ্গটি পিষে দিয়েছিল। ১৯৯০ সালের ৪ জুন, সকাল ৫টা ৪০ মিনিটে তিনি মারা যান। স্বাস্থ্য মন্ত্রকের প্রশিক্ষণরত স্বাস্থ্য আধিকারিক ডাঃ বিশ্বনাথ কাহালি তার অটপসি করেছিলেন।

তদন্ত 
পশ্চিমবঙ্গের তৎকালীন স্বাস্থ্যমন্ত্রী প্রশান্ত সুর ধর্ষকদের পক্ষ নিয়ে বলেছিলেন, তারা আধিকারিকদের শিশুপাচারকারী মনে করে আক্রমণ করেছিল। তৎকালীন মুখ্যমন্ত্রী জ্যোতি বসু এই ঘটনা সম্পর্কে বলেছিলেন, ধর্ষণের ঘটনা খুবই স্বাভাবিক। রাজ্যে এই বীভতস ঘটনা আলোড়ন ও তীব্র সমালোচনা সৃষ্টি করে।

পাদটীকা 

পশ্চিমবঙ্গে অপরাধ
দক্ষিণ চব্বিশ পরগনা জেলা
পশ্চিমবঙ্গের ইতিহাস
ভারতে ধর্ষণ
ভারতে যৌন অপরাধ
১৯৯০-এর দশকে পশ্চিমবঙ্গ
নারীর প্রতি সহিংসতার ঘটনা
২০০৭ কলকাতা দাঙ্গা

২০০৭ সালের ২১ নভেম্বর কলকাতা শহরে ২০০৭ কলকাতা দাঙ্গা ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।

প্রেক্ষাপট 
১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।

ঘটনা 
এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।

কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।

প্রতিক্রিয়া 
এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।

পাদটীকা 

ভারতে ধর্মীয়ভাবে অনুপ্রাণিত সহিংসতা
ভারতে দাঙ্গা ও নাগরিক নৈরাজ্য

ইসলাম ও সহিংসতা
পশ্চিমবঙ্গে ধর্মীয় দাঙ্গা
পশ্চিমবঙ্গে অপরাধ
দাঙ্গা
বাঙালি হিন্দু গণহত্যা
কলকাতায় অপরাধ
টেগোর গার্ডেন মেট্রো স্টেশন

টেগোর গার্ডেন () হল দিল্লি মেট্রোর ব্লু লাইনের একটি স্টেশন। স্টেশনটি রবীন্দ্রনাথ ঠাকুরের নামাঙ্কিত। ২০০৫ সালের ৩১ ডিসেম্বর চালু হওয়া এই স্টেশনটি একটি উড়াল স্টেশন। এর আগের স্টেশনটি হল রাজৌরি গার্ডেন এবং পরবর্তী স্টেশন হল সুভাষ নগর।

পাদটীকা

দিল্লি মেট্রো স্টেশন
রবীন্দ্রনাথ ঠাকুরের স্মারক
২০০৫-এ চালু রেলওয়ে স্টেশন
পশ্চিমবঙ্গ বিধান পরিষদ

পশ্চিমবঙ্গ বিধান পরিষদ ছিল পূর্বতন দ্বিকক্ষীয় পশ্চিমবঙ্গ আইনসভার উচ্চকক্ষ। ১৯৫২ সালে এটি চালু হয়। এই কক্ষে ৯৮ জন সদস্য ছিল তার মেয়াদ ৬ বছর ছিল।

১৯৬৯ সালের ২১ মার্চ পশ্চিমবঙ্গ বিধানসভায় বিধান পরিষদ অবলুপ্তির একটি প্রস্তাব পাস হয়। এরপর ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন, ১৯৬৯ পাস হয়। ১৯৬৯ সালের ১ অগস্ট এই পরিষদ অবলুপ্ত হয়। ২০১১ সালে সর্বভারতীয় তৃণমূল কংগ্রেস সরকার পুনরায় এই পরিষদ গঠনের পরিকল্পনা গ্রহণ করে। ২০২১ এর পশ্চিমবঙ্গের বিধানসভা নির্বাচনের তালিকা প্রকাশ করতে গিয়ে পশ্চিমবঙ্গের বিদায়ী মুখ্যমন্ত্রী তথা তৃণমূল কংগ্রেসের প্রধান মমতা বন্দ্যোপাধ্যায় আবারও ভোটে জিতলে পরে বিধান পরিষদ গঠন করবেন বলে প্রতিশ্রুতি দেন।

পাদটীকা

পশ্চিমবঙ্গ সরকার
১৯৫২-এ পশ্চিমবঙ্গে প্রতিষ্ঠিত
পশ্চিমবঙ্গের রাজনৈতিক ইতিহাস
ভারতের বিলুপ্ত উচ্চকক্ষ
১৯৬৯-এ ভারতে বিলুপ্ত
মেট্রো সিনেমা

মেট্রো সিনেমা হল ভারতের পশ্চিমবঙ্গ রাজ্যের রাজধানী কলকাতা শহরের এসপ্ল্যানেড অঞ্চলে জওহরলাল নেহেরু রোডে অবস্থিত একটি ইউনিপ্লেক্স সিনেমা হল ও ঐতিহ্যবাহী ভবন। মেট্রো-গোল্ডউইন-মেয়র এই হলের মালিক।

ইতিহাস 
মেট্রো-গোল্ডউইন-মেয়র কলকাতায় তাদের চলচ্চিত্রের বিপণনের জন্য এই সিনেমা হল তৈরির পরিকল্পনা করেছিল। ১৯৩৪ সালে নিউ ইয়র্কের টমার ল্যাম্ব (স্কটিশ বংশোদ্ভুত) এই হলের নকশা প্রস্তুত করেন। ১৯৩৫ সালে এই হল চালু হয়। ওয়ে আউট ওয়েস্ট সিনেমাটি এই হলে প্রদর্শিত প্রথম সিনেমা। ১৯৪০-এর দশকে লাইটহাউস হল নির্মিত হওয়ার আগে মেট্রোই ছিল কলকাতার আধুনিকতম সিনেমা হল।

মাল্টিপ্লেক্সে পরিবর্তন 
২০১২ সালের জুন মাসে কলকাতা পৌরসংস্থার হেরিটেজ কমিশন এই হলটিকে মাল্টিপ্লেক্সে পরিণত করার একটি প্রকল্প গ্রহণ করে।

আরও দেখুন 
 প্রিয়া সিনেমা

পাদটীকা

বহিঃসংযোগ 

 

কলকাতার প্রেক্ষাগৃহ
রবীন্দ্রনাথ ঠাকুর আন্তর্জাতিক পুরস্কার

রবীন্দ্রনাথ ঠাকুর আন্তর্জাতিক পুরস্কার বা টেগোর অ্যাওয়ার্ড হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে।  এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তার হয়ে তার স্ত্রী সুকন্যা শংকর এই পুরস্কার গ্রহণ করেন।

সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাকে এই পুরস্কার অর্পণ করেন।

২০১৫ সালে বাংলাদেশের রবীন্দ্রচর্চার সূতিকাগার ও বিখ্যাত সাংস্কৃতিক সংগঠন ছায়ানট এই আন্তর্জাতিক পুরস্কার লাভ করে।

প্রাপক

পাদটীকা

ভারতীয় পুরস্কার
রবীন্দ্রনাথ ঠাকুরের স্মারক
রবীন্দ্রনাথ ঠাকুরের নামাঙ্কিত স্মারক
২০১১-এ ভারতে প্রতিষ্ঠিত
অযোধ্যা পাহাড়

অযোধ্যা পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ। অযোধ্যা পাহাড়ের উচ্চতম শৃঙ্গটি হল চেমটোবুরু (৬৯৯ মিটার)। বাঘমুন্ডি এই পাহাড়ের নিকটস্থ একটি শহর।

বর্ণনা 
অযোধ্যা পাহাড় পর্বতারোহণ শিক্ষার্থীদের কাছে একটি জনপ্রিয় গন্তব্যস্থল। দুটি পথে অযোধ্যা পাহাড়ে যাওয়া যায়। একটি ঝালদা হয়ে এবং অন্যটি সিকরাবাদ হয়ে। এখানে একটি ফরেস্ট রেস্ট হাউসও আছে। গোরগাবুরু (৬৭৭ মিটার), মায়ুরি ইত্যাদি অযোধ্যা পাহাড়ের কয়েকটি শৃঙ্গ।

এই অঞ্চলটি ছোটো নাগপুর মালভূমির সবচেয়ে নিচু ধাপ। বাঘমুন্ডি বা অযোধ্যা পাহাড়ের আশেপাশের অঞ্চলটি হল একটি সম্প্রসারিত মালভূমি।

পুরাণ 
হিন্দু কিংবদন্তি অনুসারে, রাম ও সীতা বনবাসের সময় অযোধ্যা পাহাড়ে এসেছিলেন। এখানে এসে সীতা তৃষ্ণার্ত হয়ে পড়লে রাম নিজের তীরের সাহায্যে মাটি খুঁড়ে জল বের করে আনেন। সেই জায়গাটি সীতাকুণ্ড নামে পরিচিত। বৈশাখ মাসের পূর্ণিমা তিথিতে স্থানীয় আদিবাসীরা এখানে বন্য পশু শিকার উৎসবে যোগ দেয়।

উন্নয়ন 
জাপান ব্যাঙ্ক অফ ইন্টারন্যাশানাল কোঅপারেশনের ঋণের সাহায্যে বাঘমুন্ডি থানার অন্তর্গত অযোধ্যা পাহাড়ে ৯০০ মেগাওয়াট (৪X২৫৫ মেগাওয়াট) ক্ষমতার পুরুলিয়া পাম্পড স্টোরেজ প্রোজেক্ট চালু হয়েছে। স্থানীয় গ্রাম চড়িদা' তে ছৌ নাচের মুখোশ তৈরী হয় যা কুটিরশিল্প হিসেবে বিখ্যাত।

অযোধ্যা পাহাড়ের কাছে তুরগা বাঁধ ও হ্রদ এবং বামনি নদীর একটি জলপ্রপাত(বামনী ফলস) ঘিরে পর্যটন ক্ষেত্র গড়ে উঠেছে।

যোগাযোগ ব্যবস্থা 
অযোধ্যা পাহাড়ের চারপাশে রেলপথ বেষ্টন আছে। এগুলো হলো :

 চান্ডিল জংশন - পুরুলিয়া জংশন ডাবল বৈদ্যুতিক লাইন - স্বর্ণরেখা এক্সপ্রেস এই রুটের ট্রেন।
 কোটশিলা জংশন - মুরি জংশন ডাবল বৈদ্যুতিক লাইন - বোকারো রাঁচি এক্সপ্রেস এই রুটের ট্রেন।
 কোটশিলা জংশন - পুরুলিয়া জংশন - একক বৈদ্যুতিক লাইন (দ্বিত্বকরণ হচ্ছে) - হাতিয়া টাটানগর এক্সপ্রেস এই রুটের ট্রেন।
 চান্ডিল জংশন - মুরি জংশন একক বৈদ্যুতিক লাইন - হাতিয়া টাটানগর এক্সপ্রেস এই রুটের ট্রেন।

বাঘমুন্ডি যেতে হলে চান্ডিল - মুরি রুটের ঝিমরী স্টেশনটি সবথেকে কাছে হয় (মাত্র ১৭  কিমি ) ।

দর্শনীয় স্থান 

 অযোধ্যা হিল টপ - পায়ে হেঁটে যেতে হয়।
 মাথা ফরেস্ট রেস্ট হাউস - ঝিমরী থেকে ৯ কিমি।
 বামনী ফ্লস - এটি একটি ঝর্না।

পাদটীকা

বহিঃসংযোগ 
 Ajodhya Photographs at TrekEarth

পুরুলিয়া জেলা
পশ্চিমবঙ্গের পাহাড়
পশ্চিমবঙ্গ আবাসন পরিকাঠামো উন্নয়ন সংস্থা

পশ্চিমবঙ্গ আবাসন পরিকাঠামো উন্নয়ন সংস্থা বা হিডকো হল একটি সরকারি সংস্থা যেটি ভারতের পশ্চিমবঙ্গ রাজ্যের আবাসন, প্রকল্প, উদ্যান, জাদুঘর এবং সাবওয়ে ও উড়ালপুল সহ বিভিন্ন নির্মাণকার্যের দায়িত্বপ্রাপ্ত। এটির প্রধান কার্যালয় রাজ্যের রাজধানী কলকাতা শহরের নিউ টাউন অঞ্চলে। নিউ টাউন উপনগরীর বিভিন্ন উন্নয়ন প্রকল্পও এই সংস্থার হাতে ন্যস্ত। এই অঞ্চলের রাস্তাঘাট, পয়ঃপ্রণালী, জল সরবরাহ ব্যবস্থা, প্রধান সৌন্দর্যায়ন প্রকল্প ও অন্যান্য গুরুত্বপূর্ণ কাজগুলি পরিকল্পনার ভিত্তিতে হিডকোই করেছে। আন্তর্জাতিক তথ্যপ্রযুক্তি সংস্থাগুলির সাহায্যে এই অঞ্চলে বিভিন্ন তথ্যপ্রযুক্তি ক্যাম্পাস গড়ে তুলতেও হিডকো সাহায্য করেছে।

কলকাতা মিউজিয়াম অব মডার্ন আর্ট, প্রকৃতি তীর্থ, কলকাতা আন্তর্জাতিক অর্থনীতি কেন্দ্র, রবীন্দ্রতীর্থ, নজরুলতীর্থ, ভোকেশনাল ট্রেনিং ইনস্টিটিউট, এন-এস করিডোর, কনভেনশন সেন্টার প্রভৃতি প্রকল্পের কাজ হিডকো করেছে।

আরও দেখুন
 কেমোমা
রবীন্দ্রতীর্থ
নজরুলতীর্থ
নিউ টাউন ইকো পার্ক
পশ্চিমবঙ্গ সরকার

তথ্যসূত্র

বহিঃসংযোগ
 অফিসিয়াল হোমপেজ

পশ্চিমবঙ্গ সরকার
নিউ টাউন, কলকাতা
কলকাতা ভিত্তিক কোম্পানি
পশ্চিমবঙ্গের রাজ্য সংস্থা
জয়চন্ডী পাহাড়

জয়চন্ডী পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড় শৃঙ্খলা, এটি বেশ কটি পাহাড় নিয়ে গঠিত। প্রতিটি পাহাড়ের নিজস্ব নাম আছে, যেমন- যোগীঢাল, চন্ডী, ঘড়ি, সিজানো, রাম-সীতা প্রভৃতি৷ জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চন্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আদ্রা বিভাগের একটি স্টেশন হল জয়চন্ডী পাহাড় রেল স্টেশন। সত্যজিৎ রায় পরিচালিত হীরক রাজার দেশে ছবির চিত্রগ্রহণ এখানে হয়েছিল।

ভূগোল

 অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা । এটি ছোটো নাগপুর মালভূমির সবচেয়ে নিচু ধাপে অবস্থিত।

পাদটীকা 

পশ্চিমবঙ্গের ভূগোল
পুরুলিয়া জেলা
পশ্চিমবঙ্গের পাহাড়
শিলিগুড়ি পুলিশ কমিশনারেট

শিলিগুড়ি পুলিশ কমিশনারেট বা শিলিগুড়ি মেট্রোপলিটান পুলিশ হল পশ্চিমবঙ্গের শিলিগুড়ি শহরের মহানগরাঞ্চলীয় পুলিশ বাহিনী। এই বাহিনী শহরের আইনরক্ষা ও তদন্তের প্রাথমিক দায়িত্বপ্রাপ্য। ২০১২ সালে এই কমিশরারেট গঠিত হয়। এই কমিশনারেট পশ্চিমবঙ্গ পুলিশের অঙ্গ। এটি পশ্চিমবঙ্গের স্বরাষ্ট্র মন্ত্রকের অধীনস্থ। দার্জিলিং পুলিশ জেলাকে দ্বিধাবিভক্ত করে এই কমিশনারেট গঠিত হয়। এর অধীনে রয়েছে ছয়টি থানা।

থানা
 শিলিগুড়ি থানা
 মাটিগাড়া থানা
 প্রধাননগর থানা
 ভক্তিনগর থানা
 বাগডোগরা থানা
 শিলিগুড়ি মহিলা থানা

আরও দেখুন
 ব্যারাকপুর পুলিশ কমিশনারেট
 বিধাননগর পুলিশ কমিশনারেট
 কলকাতা পুলিশ
 পশ্চিমবঙ্গ পুলিশ

বহিঃসংযোগ
 Official website

পাদটীকা 

শিলিগুড়ি
পশ্চিমবঙ্গ পুলিশ
২০১২-এ পশ্চিমবঙ্গে প্রতিষ্ঠিত
গোর্খাল্যান্ড
২০১২-এ প্রতিষ্ঠিত সরকারি সংস্থা
আলকাপ

আলকাপ হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রচলিত।

নামকরণ 
"আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"।
আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে।

বিবরণ 
এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়।

জনপ্রিয় সংস্কৃতিতে 
সৈয়দ মুস্তাফা সিরাজের মায়ামৃদঙ্গ উপন্যাসটি আলকাপ দলের কথা নিয়ে রচিত।

পাদটীকা

বহিঃসংযোগ 

পশ্চিমবঙ্গের সংস্কৃতি
বাংলাদেশী সংস্কৃতি
বাঙালি সংস্কৃতি
ঝালমুড়ি

ঝালমুড়ি একটি খাবার যা মুড়ি, চানাচুর ও অন্যান্য মসলা সংযোগে তৈরি হয়। ঝালমুড়ি বাংলাদেশ এবং ভারতে খুব জনপ্রিয়। বিশেষ করে স্কুল, কলেজ অর্থাৎ শিক্ষা প্রতিষ্ঠানগুলোর সামনে এটি সাধারণত ফেরি করে বিক্রি করা হয়। ঝালমুড়ি বিক্রেতাকে ঝালমুড়িওয়ালা বলা হয়ে থাকে।

উৎপত্তি 
ঝালমুড়ির উৎপত্তি ভারতীয় উপমহাদেশের বঙ্গ অঞ্চলে।

কর্ণাটক 
মন্ডাক্কি, মুন্ডালু এবং চুরমুরির বিভিন্ন প্রকার উত্তর কর্ণাটকের মানুষের মধ্যে জনপ্রিয় নাস্তা। মেলা, উৎসব, বিবাহ পার্টি এবং অন্যান্য সামাজিক সভায় পাওয়া যায়। স্বাস্থ্যকর এবং সাশ্রয়ী মূল্যের খাবার হওয়ায় এটি কর্ণাটকের বাসিন্দাদের জীবনের একটি অংশ হয়ে উঠেছে, এবং এক কাপ গরম কফি বা চা সহ উপভোগ করেন।

চুরমুড়ি ব্যাঙ্গালোর এবং মাইসোরীয়দের কাছে পরিচিত। রাস্তার বিক্রেতারা সিজনিংয়ের সাথে মিশ্রিত ভাত বিক্রি করেন এবং একটি  সংবাদপত্রের ঠোঙ্গায় পরিবেশন করে।  চুড়মুড়ির জন্য কাঁচা পেঁয়াজ, কাটা সিলান্ট্রো, ছোলা গাজর এবং শুকনো ভাজা চিনাবাদামের সংমিশ্রণ সবচেয়ে জনপ্রিয়।

প্রস্তুত প্রক্রিয়া 
প্রথমে একটি বাটিতে মুড়ি, সিদ্ধ বুট আর চানাচুর নিতে হয়। পরে ধনে পাতা, পেঁয়াজ কুচি, মরিচ কুচি, লেবুর রস ছিটিয়ে দিতে হয়। সাথে পরিমাণ মত বীট লবণ। এবার বাটিকে বারবার ঝাঁকি দিয়ে মুড়ি মাখাতে হয় | কখনও মাংসের ঝোল ব্যবহার করা হয়। সাথে টমেটো, পুদিনা পাতা, ধনে পাতা বা শসা ইত্যাদিও ব্যবহার করা যায়। ডাল বেশি দিয়ে অনেকে খেতে পছন্দ করে। অনেকে ডাল কম। সাধারণত মটরশুঁটি ডাল সিদ্ধ করে দেওয়া হয়। একে গুমনি বলা হয়।

পরিবেশন প্রণালী 
পরিবেশনকালে সাধারণত কাগজ দিতে তৈরি ঠোঙ্গা ব্যবহার করা হয়। আবার কখন কখন বাটিতে করে খাওয়া হয়। কাগজের ত্রিকোনাকৃতি একটা পাত্র বানিয়ে দেওয়া হয়। আর খেতে চামচ হিসেবে ব্যবহারের জন্য শক্ত কাগজ কেটে দেওয়া হয়। আবার অনেক জায়গায় স্পেশাল ঝালমুড়ি পাওয়া যায়। যার দাম একটু বেশি। মাংসও দেওয়া হয় অনেকসময়। পুরান ঢাকার মানুষ মাংস দেওয়া স্পেশাল ঝালমুড়ি পছন্দ করে।

চিত্রশালা

তথ্যসূত্র 

বাংলাদেশের খাদ্য
বাংলাদেশী চালের পদ
ভারতীয় চালের পদ
বাংলাদেশী জলখাবার
ড্যারিল কালিনান

ড্যারিল জন কালিনান (; জন্ম: ৪ মার্চ, ১৯৬৭) কেপ প্রদেশের কিম্বার্লিতে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে ড্যারিল কালিনান মূলতঃ ব্যাটসম্যান হিসেবে ভূমিকা রাখেন। অবসর পরবর্তীকালে ইন্ডিয়ান ক্রিকেট লিগে কলকাতা টাইগার্সের কোচের দায়িত্ব পালন করেন।

শৈশবকাল 
মাত্র ১৬ বছর বয়সে সর্বকনিষ্ঠ দক্ষিণ আফ্রিকান হিসেবে প্রথম-শ্রেণীর ক্রিকেট খেলায় সেঞ্চুরি করেন। এছাড়া, ঐ সময়ে ঘরোয়া প্রথম-শ্রেণীর ক্রিকেটে অপরাজিত ৩৩৭* রান করে সর্বোচ্চ রানের রেকর্ড গড়েন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত আলবাট্রসেস দলের সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ডেভ কালাহান, মেরিক প্রিঙ্গল ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।

প্রথম-শ্রেণীর ক্রিকেট 
প্রথম-শ্রেণীর ক্রিকেটে প্রায় ২০ বছরকাল নিজেকে সম্পৃক্ত রাখেন। কালামারি খাবার রান্না বন্ধ রাখার সাথে তিনি জড়িত ছিলেন যা অপ্রত্যাশিত ছিল। দক্ষিণ আফ্রিকার আঞ্চলিক খেলায় সতীর্থ আন্তর্জাতিক খেলোয়াড় রজার টেলেমাচাসের বলে ছক্কা হাঁকান ও রান্নাঘরে ঢুকে যায়। উইজডেন এ প্রসঙ্গে জানায় যে, বলটি ফুটন্ত কড়াইয়ের মাঝখানে পড়ে। বলটি ঠাণ্ডা করতে প্রায় দশ মিনিট সময় লাগে। কিন্তু বলটি খেলার অনুপযোগী হওয়ায় আম্পায়ারগণ নতুন বল ব্যবহার করতে বাধ্য হন।

টেস্ট ক্রিকেট 
টেস্টে তার নিজস্ব সর্বোচ্চ রান ২৭৫ যা দক্ষিণ আফ্রিকান রেকর্ড হিসেবে বিবেচিত ছিল। পরবর্তীকালে ইংল্যান্ডের বিপক্ষে হাশিম আমলা অপরাজিত ৩১১* রান করে ভেঙ্গে ফেলেন। কালিনানের টেস্ট রানের গড় ছিল ৪৪.২১। পরবর্তীতে আরও নয়জন দক্ষিণ আফ্রিকান তাকে অতিক্রম করেন। হেরাল্ড সান কালিনানের শেন ওয়ার্ন ভীতির কথা তুলে ধরে। অস্ট্রেলিয়ার বিপক্ষে তিনি মাত্র ১২.৭৫ রান গড়ে রান তোলে চারবার শেন ওয়ার্নের শিকারে পরিণত হন। এছাড়াও একদিনের আন্তর্জাতিকে আটবার আউট হন।

ব্যক্তিগত জীবন 
কালিনানের ভাই ওয়ারেন ওজা রাস্কোতে একটি রেস্তোঁরার পরিচালক। ভার্জিনিয়া নাম্নী এক রমণীর পাণিগ্রহণ করেন। পরবর্তীতে তার সাথে বিবাহ-বিচ্ছেদ ঘটে। আইডেন ও জেমস নামে তাদের দুই সন্তান রয়েছে।

তথ্যসূত্র

আরও দেখুন 
 গ্যারি কার্স্টেন
 ১৯৯৯ ক্রিকেট বিশ্বকাপ
 দক্ষিণ আফ্রিকা জাতীয় ক্রিকেট দল

বহিঃসংযোগ 
 
 

১৯৬৭-এ জন্ম
জীবিত ব্যক্তি
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
ইস্টার্নসের ক্রিকেটার
ইন্ডিয়ান ক্রিকেট লিগের কোচ
ওয়েস্টার্ন প্রভিন্সের ক্রিকেটার
কেন্টের ক্রিকেটার
কিম্বার্লি, উত্তর কেপ থেকে আগত ক্রিকেটার
গটেংয়ের ক্রিকেটার
টাইটান্সের ক্রিকেটার
ডার্বিশায়ারের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
বর্ডারের ক্রিকেটার
সাউথ আফ্রিকান ইউনিভার্সিটিজের ক্রিকেটার
শালে গার্ল

শালে গার্ল ২০১১ সালের ব্রিটিশ রোমান্টিক কমেডি চলচ্চিত্র। এটি পরিচালনা করেন ফিল ট্রাইল। অভিনয়ে ছিলেন ফেলিসিটি জোনেস, বিল বেইলি, এড ওয়েস্টভিক, সোফিয়া বুশ, ব্রুক শিল্ডস এবং বিল নিঘি। চলচ্চিত্রটি পযোজনা করেছে পিপা ক্রুস, হ্যারিয়েট রেস, ডেইটমার গুয়েনৎশে ও উলফগ্যাং বের এবং রচনা করেছেন টম উইলিয়ামস।

শানক্ট অ্যান্টন আম আর্লবার্গ, অস্ট্রিয়া এবং গারমিশ-পার্টেনকির্চেন, জার্মানিতে এর চলচ্চিত্রায়ন হয়েছিল। চলচ্চিত্রটি মিশ্র সমালোচনামূলক প্রতিক্রিয়া লাভ করে, কিন্তু সর্বোপরি প্রধান চরিত্রের জন্য ফেলিসিটি জোনেস পুরস্কৃত হয়।

কাহিনীসংক্ষেপ

অভিনয়ে 
 ফেলিসিটি জোনেস
 এড ওয়েস্টভিক
 থামসিন এগেরটন
 কেন ডুকেন
 সোফিয়া বুশ
 বিল বেইলি
 ব্রুক শিল্ডস
 বিল নিঘি

অভ্যর্থনা

বক্স অফিস
মুক্তির প্রথম সপ্তাহে ইউকে-তে, এটি শীর্ষ অবস্থানে থাকা নতুন চলচ্চিত্র হিসেবে ৩৮১ চলচ্চিত্রের মধ্যে পঞ্চম দিনে সব মিলিয়ে £৬৭৮,০০০ আয় করে। হুইপ্ট ইট চলচ্চিত্রের পাশাপাশি এপ্রিল ২০১০ থেকে শীর্ষ অবস্থানে থাকা নতুন চলচ্চিত্র হিসেবে এ সংখ্যা ছিল কম। র‌্যাঙ্গো''' (£১,০৪৫,৩২৬), ব্যাটেল: লস এঞ্জেলেস (£৮৭৪,২৬৫) এবং আননোন'' (£৭৭৫,৫৭৬) চলচ্চিত্র্রের পর এটি চতুর্থ স্থানে অবস্থান নিয়েছে।

তথ্যসূত্র

বহিঃসংযোগ 

২০১১-এর চলচ্চিত্র
২০১১-এর হাস্যরসাত্মক চলচ্চিত্র
২০১১-এর প্রণয়ধর্মী হাস্যরসাত্মক চলচ্চিত্র
২০১০-এর দশকের প্রণয়ধর্মী হাস্যরসাত্মক চলচ্চিত্র
২০১০-এর দশকের ক্রীড়া হাস্যরসাত্মক চলচ্চিত্র
ইংরেজি ভাষার চলচ্চিত্র
অস্ট্রীয় চলচ্চিত্র
ব্রিটিশ চলচ্চিত্র
জার্মান চলচ্চিত্র
অস্ট্রীয় ক্রীড়া হাস্যরসাত্মক চলচ্চিত্র
ব্রিটিশ ক্রীড়া হাস্যরসাত্মক চলচ্চিত্র
জার্মান ক্রীড়া হাস্যরসাত্মক চলচ্চিত্র
অস্ট্রীয় প্রণয়ধর্মী হাস্যরসাত্মক চলচ্চিত্র
ব্রিটিশ প্রণয়ধর্মী হাস্যরসাত্মক চলচ্চিত্র
জার্মান প্রণয়ধর্মী হাস্যরসাত্মক চলচ্চিত্র
আল্পসের পটভূমিতে চলচ্চিত্র
অস্ট্রিয়ায় ধারণকৃত চলচ্চিত্র
লন্ডনে ধারণকৃত চলচ্চিত্র
জার্মানিতে ধারণকৃত চলচ্চিত্র
ফিল ট্রাইল পরিচালিত চলচ্চিত্র
২০১০-এর দশকের ইংরেজি ভাষার চলচ্চিত্র
হ্যালো, মাই ডলি গার্লফ্রেন্ড

২০১৩ সালের জাপানি ইরোটিক প্রণয়ধর্মী চলচ্চিত্র। এটি পরিচালনা করেছেন তাকাশি ইসহি। প্রযোজনা করেন তাকাশি আসিওয়া এবং উজিকাৎসু ওমরি। অভিনয়ে ছিলেন তাসুকো উমোতো, কোকোনে সাসাকি, নাওতো তাকেনাকা, রুমি কাজামা, রিনা সাকুরাগি এবং ইয়ুকি মামিয়া।

চলচ্চিত্রটি ২০১৩ সালের ১৫ জুন জাপানে মুক্তি দেয়া পায়।

কাহিনিসংক্ষেপ

অভিনয়ে 
 তাসুকো উমোতো
 কোকোনে সাসাকি
 নাওতো তাকেনাকা
 রুমি কাজামা
 রিনা সাকুরাগি
 ইয়ুকি মামিয়া

অভ্যর্থনা
২৩তম জাপন চলচ্চিত্র পেশাদার পুরস্কারে ৮ম শেষ্ট চলচ্চিত্রের জন্য পছন্দ করা হয়েছে এবং কিনেমা জুনপোর ২০১৩ সালের শীর্ষ ১০ জাপানি চলচ্চিত্রের মধ্যে রানার-আপ হয়েছিল।

সমালোচনামূলক সাড়া
স্ক্রীন ডেইলি পত্রিকায়, মার্ক অ্যাডামস চলচ্চিত্রের সমালোচনা করে মন্তব্য করেন।

তথ্যসূত্র

বহিঃসংযোগ 

 
 

২০১৩-এর চলচ্চিত্র
২০১০-এর দশকের আদিরসাত্মক চলচ্চিত্র
২০১০-এর দশকের প্রণয়ধর্মী চলচ্চিত্র
জাপানি ভাষার চলচ্চিত্র
জাপানি চলচ্চিত্র
জাপানি আদিরসাত্মক চলচ্চিত্র
জাপানি প্রণয়ধর্মী চলচ্চিত্র
তাকাশি ইসহি পরিচালিত চলচ্চিত্র
কামারউদ্দিন খান, প্রথম আসাফ জাহ

মীর কামার-উদ-দীন খান সিদ্দিকি (; ২০ আগস্ট ১৬৭১-১ জুন ১৭৪৮) একজন মুঘল ও তুর্কি শাসক। তিনি আসাফ জাহি সাম্রাজ্যের প্রতিষ্ঠাতা হিসেবে খ্যাত। তিনি ভারতে হায়দ্রাবাদ রাজ্য প্রতিষ্ঠা করেন। তিনি চিন কিলিচ খান নামেও পরিচিত, এই উপাধী তাকে সম্রাট আওরঙ্গজেব প্রদান করেন।

আরও দেখুন
 হায়দ্রাবাদ রাজ্য
 নিজাম

তথ্যসূত্র

 

মুঘল অভিজাত
১৬৭১-এ জন্ম
১৭৪৮-এ মৃত্যু
ভারতীয় রাজশাসক
ভারতীয় মুসলিম
আগ্রার ব্যক্তি
হায়দ্রাবাদের নিজাম
বুরহানপুরের ব্যক্তিত্ব
হায়দ্রাবাদ রাজ্য
১৮শ শতাব্দীর ভারতীয় মুসলিম
আলি দস্তি

আলি দস্তি (ফার্সী: علی دشتی, উচ্চারিত ; ১৮৯৪ – ১৬ জানুয়ারি, ১৯৮২) বিংশ শতকের একজন ইরানি যুক্তিবাদী ছিলেন। তিনি ইরানের মজলিসের সদস্যও ছিলেন। পারস্য উপসাগরের উত্তরে অবস্থিত বুশেহর রাজ্যের দাস্তেস্তান জেলার একটি গ্রামে আলি দস্তির জন্ম ১৮৯৬ খ্রিষ্টাব্দে। পিতার নাম শেখ আব্দুল হোসেন দাস্তেস্তানি। লেখাপড়ার হাতেখড়ি স্থানীয় মাদ্রাসায়। পরে উচ্চ ধর্মতত্ত্ব, ইতিহাস, যুক্তিবিদ্যা, ধ্রুপদী সাহিত্য এবং আরবি ও ফার্সি ব্যাকরণ শিক্ষা লাভ করেন। ১৯২২ এর মার্চ মাসে আলি দস্তির সম্পাদনায় তেহরান থেকে প্রকাশিত হয় ‘শাফাক-ই-র্সক’ (লালের উদয়) নামক বামপন্থী পত্রিকা। এবং অল্প সময়ে পত্রিকাটি পারস্যের শোষিত জনগণের মুখপত্র হয়ে ওঠে।‌তিনি কেবল একজন প্রখর দৃষ্টিসম্পন্ন প্রগতিশীল বুদ্ধিজীবীই ছিলেন না, ছিলেন অত্যন্ত সচেতন ধর্ম-বিশ্লেষক, সংস্কারবাদী এবং একাধারে তুখোড় সাংবাদিক, যুক্তিবাদী লেখক ও রাজনীতিক। "নবি মুহাম্মদের ২৩ বছর " গ্রন্থটি আলি দস্তির রচিত উল্লেখযোগ্য একটি গ্রন্থ। "নবি মুহাম্মদের ২৩ বছর" গ্রন্থটি বিখ্যাত যুক্তিবিদ,
ধর্ম-বিশ্লেষক এবং রাজনীতিবিদ 'আলি দস্তি'কে পাঠক সমাজের হৃদয় জয় করার ক্ষেত্রে বিশেষ ভূমিকা পালন করে ।

তথ্যসূত্র 

১৮৯৪-এ জন্ম
১৯৮২-এ মৃত্যু
ইরানি লেখক
১৮৯৭-এ জন্ম
হাসসান ইবনে সাবিত

হাসসান ইবনে সাবিত (আরবি: حسان بن ثابت )  (মৃত্যু ৬৭৪) ছিলেন একজন আরব কবি এবং একজন সাহাবা। তিনি ইয়াসরিবে (মদিনা) জন্মগ্রহণ করেন এবং বনু খাজরাজ গোত্রের সদস্য ছিলেন। তার একটি ভাইয়ের নাম ছিলো আওস ইবনে সাবিত। ইসলামের ঐতিহ্যগত ইতিহাস অনুসার, তিনি ছিলেন মুহাম্মদ (সা.) এর সভাকবি।
তিনি বহুল প্রচারিত নাত "আস-সুবুহু বাদা মিন তালা'আতিহি" এর মূল রচয়িতা।

টীকা

আরও দেখুন
 
হাসান (নাম)
সাবিত (নাম)
নাত

তথ্যসূত্র

 Tabari (1997). Vol. 8 of the Tarikh al-Rusul wa al-Muluk. State University of New York Press.

৫৬৩-এ জন্ম
৬৭৪-এ মৃত্যু
পুরুষ সাহাবা
জন্মের সাল অজানা
কবি সাহাবা
৭ম শতাব্দীর আরব কবি
৬ষ্ঠ শতাব্দীর আরব ব্যক্তি
আনসার
ইসলামের প্রথম যুগের কবি
সাহাবা
ন্যাশনাল পলিটেকনিক কলেজ

ন্যাশনাল পলিটেকনিক ইনস্টিটিউট,মানিকগঞ্জ  (ইংরেজি: National Polytechnic Institute,Manikganj ) মানিকগঞ্জ মানিকগঞ্জ সদর এলাকায় অবস্থিত একটি বেসরকারী কারিগরি শিক্ষাপ্রতিষ্ঠান যা ২০১১ সালে প্রতিষ্ঠিত হয়। অধ্যক্ষ ,মোঃ শামসুর রাহমান ন্যাশনাল পলিটেকনিক ইনস্টিটিউট  প্রতিষ্ঠা করেন। এটি বাংলাদেশ কারিগরি শিক্ষাবোর্ডের অধীভুক্ত স্ব-অর্থায়নে পরিচালিত।

বিভাগ সমূহ 
 ডিপ্লোমা ইন কম্পিউটার ইঞ্জিনিয়ারিং (৪ বৎসর মেয়াদী)
 ডিপ্লোমা ইন ইলেকট্রিক্যাল ইঞ্জিনিয়ারিং (৪ বৎসর মেয়াদী)
 ডিপ্লোমা ইন সিভিল ইঞ্জিনিয়ারিং (৪ বৎসর মেয়াদী)
 ডিপ্লোমা ইন টেক্সটাইল ইঞ্জিনিয়ারিং (৪ বৎসর মেয়াদী)
 ডিপ্লোমা ইন মেকানিক্যাল ইঞ্জিনিয়ারিং (৪ বৎসর মেয়াদী)
 ডিপ্লোমা ইন আর্কিটেকচার ইঞ্জিনিয়ারিং (৪ বৎসর মেয়াদী)

একাডেমিক কার্যক্রম 
একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়।

তথ্যসূত্র

মানিকগঞ্জ জেলার মহাবিদ্যালয়
২০০২-এ প্রতিষ্ঠিত শিক্ষাপ্রতিষ্ঠান
কাদিমহামজানি মসজিদ

কদিম হামজানি মসজিদ বাংলাদেশের অন্যতম একটি প্রাচীন মসজিদ। এটি বাংলাদেশের টাঙ্গাইল জেলার কালিহাতি উপজেলায় কদিম হামজানি নামক গ্রামে অবস্থিত। এই মসজিদের পাশেই রয়েছে আওয়ামী মুসলিম লীগ এর প্রতিষ্ঠাতা শামসুল হক এর সমাধি।

আরও দেখুন 
 বাংলাদেশের পর্যটন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 ঢাকা বিভাগের মসজিদের তালিকা

বহিঃসংযোগ 
 দর্শনীয় স্থান কালিহাতী উপজেলা

তথ্যসূত্র 

টাঙ্গাইল জেলার দর্শনীয় স্থান
টাঙ্গাইল জেলার মসজিদ
টাঙ্গাইল জেলার প্রত্নতাত্ত্বিক স্থাপনা